
Narva Linnavolikogu  29.10.2020 otsuse nr 50 „Kinnistu mõttelise osa omandamine (A. Puškini 26, Narva)“ muutmine


Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse liiget Jelena Skulatšovat antud küsimust Narva Linnavolikogu istungil ette kandma.


	Jelena Golubeva
linnavalitsuse liige
linnapea ülesannetes
	Üllar Kaljuste
linnasekretär















eelnõu

NARVA LINNAVOLIKOGU

OTSUS



Narva								        ___.11.2020.a nr _____



Narva Linnavolikogu  29.10.2020 otsuse nr 50 „Kinnistu mõttelise osa omandamine (A. Puškini 26, Narva)“ muutmine


1. ASJAOLUD JA MENETLUSE KÄIK

Narva Linnavolikogu võttis 29.10.2020 vastu otsuse nr 50 „Kinnistu mõttelise osa omandamine (A. Puškini 26, Narva)“.

Vastavalt eelnimetatud otsuse punktile 3.2. volitati linnapead Aleksei Jevgrafovit tegema otsuse punktis 3.1 nimetatud vara omandamiseks vajalikud toimingud ja tehingud, sh sõlmima kinnistu müügi- ja asjaõiguslepingu.

11.11.2020 võttis Narva Linnavolikogu otsuse nr 53, mille kohaselt avaldati linnapeale Aleksei Jevgrafovile umbusaldust. 

Tsiviilseadustiku üldosa seaduse § 117 lg 2 kohaselt  esindusõiguse võib anda tehinguga (volitus) või see võib tuleneda seadusest (seadusjärgne esindusõigus). Narva Linnavolikogu 29.10.2020 otsus nr 50 on tahteavalduse tegemine, mis on suunatud muu hulgas volituse andmisele. Sellest tulenevalt tuleb teha vastavaid muudatusi Narva Linnavolikogu 29.10.2020  otsuse nr 50 punktis 3.2.  ning anda volitusi notariaalse lepingu Narva linna nimel sõlmimiseks.


2.  ÕIGUSLIKUD ALUSED 

2.1. Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes.
 
2.2. Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 


1. OTSUS

Muuta Narva Linnavolikogu 29.10.2020 otsuse nr 50 „Kinnistu mõttelise osa omandamine (A. Puškini 26, Narva)“ punkti 3.2. ja sõnastada see järgmiselt:
„3.2. Volitada Narva Linnavalitsuse Linnamajandusameti direktorit Jelena Skulatšova´t tegema käesoleva otsuse punktis 3.1 nimetatud vara omandamiseks vajalikud toimingud ja tehingud, sh sõlmima kinnistu müügi- ja asjaõiguslepingu“. 


4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE

Otsus jõustub seadusega sätestatud korras.

6. RAKENDUSSÄTTED

Narva Linnavalitsusel teha otsus teatavaks asjaosalistele.

